**Vedtægter for**

**Støtteforeningen til Lyng Rollespil (rettet til generalforsamling 2021)**

# §1. Navn og hjemsted

**Stk. 1.** Foreningens navn er Støtteforeningen til Lyng Rollespil.

**Stk. 2.** Foreningens hjemsted er Højmosevej 11, 7000 Fredericia.

**Stk. 3.** Foreningens post bliver sendt til kassererens adresse.

# §2. Formål

**Stk. 1.** Foreningens formål er:

a: At støtte op om det kommunale fritidstilbud Lyng Rollespil

b. At støtte op om Lyng Rollespils frivillige.

c. At samle frivillige og forældre som ønsker at støtte op om Lyng Rollespil.

d. At skabe arrangementer for Lyng Rollespils brugere, samt dens frivillige.

# §3. Medlemskreds

**Stk. 1.** Som medlemmer optages enhver, som har lyst og vilje til at arbejde for foreningens formål.

**Stk. 2.** Indmeldelse sker via. MobilPay på nummer 45493 eller via. Bankoverførsel til 7045 1121613.
I indmeldelsen skal der stå ‘’Indmeldelse [år] - Navn - email.
Medlemskabet er først gyldigt, når medlemmet har betalt kontingent for minimum et regnskabsår.

**Stk. 3.** Medlemmerne betaler et kontingent fastsat på generalforsamlingen. Kontingentet opkræves forud for hvert regnskabsår.

**Stk. 4.** Medlems året går fra ordinær generalforsamling til næste ordinær generalforsamling.

**Stk. 4.** Virksomhedsmedlemsskaber og sponsere vil blive offentliggjort på Lyngrollespil.dk

**Stk. 5.** Virksomheder kan tegne et støttemedlemskab for 500kr.

# §4. Generalforsamlingen

**Stk. 1.** Generalforsamlingen er forenings højeste myndighed.

**Stk. 2.** Ordinær generalforsamling afholdes en gang årligt inden udgangen af oktober og indkaldes med mindst 4 ugers varsel med angivelse af dagsorden på forenings facebook-side.

**Stk. 3.** Stemmeberettigede på generalforsamlingen er alle medlemmer der er fyldt 16.

**Stk. 4.** Dagsordenen for den ordinære generalforsamling skal mindst indeholde følgende punkter:

1. Valg af dirigent
2. Valg af referent
3. Valg af stemmetællere
4. Formandens beretning
5. Regnskabsaflæggelse
6. Behandling af indkomne forslag
7. Fastsættelse af kontingent
8. Valg af formand
9. Valg af næstformand
10. Valg af min. 3 bestyrelsesmedlemmer og 2 suppleanter
11. Valg af 1 revisor og en revisorsuppleant.
12. Eventuelt

**Skt. 5.** Forslag, der ønskes behandlet på generalforsamlingen, skal være bestyrelsen i hænde senest 8 dage før generalforsamlingen.

**Stk. 6.** Forslag om vedtægtsændringer, der ønskes behandlet, skal være bestyrelsen i hænde senest 3 uger før, hvor den ordinære generalforsamling skal afholdes.

**Stk. 7.** Generalforsamlingen træffer sine beslutninger med simpelt flertal (en over halvdelen af de gyldigt afgivne stemmer) og ved håndsoprækning.

**Stk. 8.** Skriftlig afstemning kan anvendes, hvis én på generalforsamlingen ønsker det. Hvis det ønskes, bliver afstemningen foretaget anonym.

#

# §5. Ekstraordinær generalforsamling

**Stk. 1.** Ekstraordinær generalforsamling kan afholdes, når bestyrelsen finder det nødvendigt, eller når mindst ⅓ af medlemmerne fremsætter skriftligt begrundet anmodning om det overfor formanden. I dette tilfælde, skal generalforsamling finde sted senest 4 uger efter det er kommet til formandens kundskab.

**Stk. 2.** Hvis formanden eller kasseren træder af inden ordinær generalforsamling, skal der indkaldes til ekstraordinær generalforsamling.

# §6. Foreningens daglige ledelse

**Stk 1.** Foreningens daglige ledelse er bestyrelsen, der foruden formanden består af 3-5 medlemmer. Bestyrelsen vælges på generalforsamlingen for en periode på et år.

**Stk. 2.** Bestyrelsen leder foreningen i overensstemmelse med foreningens formål, vedtægter og generalforsamlingens beslutninger.

**Stk. 3.** Alle tillidsposter gælder frem til næste generalforsamling.

**Stk. 4.** Bestyrelsen fastsætter selv sin forretningsorden. Den kan nedsætte underudvalg og arbejdsgrupper til varetagelse af afgrænsede opgaver.

**Stk. 5** Bestyrelsen er beslutningsdygtig, når mindst ⅔ af bestyrelsen er til stede.

**Stk. 6** Ved stemmelighed er det foreningens formand der har det sidste ord.

**Stk. 7** Alt udstyr og materiale foreningen køber eller tilegner sig sørger bestyrelsen for at dette bliver opbevaret på bedst mulig vis.

# §7. Økonomi, regnskab og revision

**Stk. 1.** Foreningens regnskabsår kører fra 1. september til 31. august. (1 jan til 31 december)

**Stk. 2.** Bestyrelsen er ansvarlig overfor medlemmerne for budget samt regnskab.

**Stk. 3.** Foreningens regnskab føres af kassereren, der også fører foreningens medlemsregister.

**Stk. 4.** Regnskabet revideres af de valgte revisorer.

**Stk. 5.** Bestyrelsen har et rådighedsbeløb på 500kr. på årsbasis til møder og forsamlinger.

**Stk. 6.** Foreningen ’’Støtteforeningen til Lyng rollespil’’ kan ikke stifte gæld.

**Stk. 7.** Al udstyr og materiale foreningen køber eller tilegner sig sørger bestyrelsen for at dette bliver opbevaret på bedst mulig vis.

# §8. Om arrangering af arrangement eller projekt

**Stk. 1.** Foreningen arrangerer alle typer af arrangementer der støtte op om foreningen formål.

**Stk. 2.** Hvis man ønsker at arrangere et arrangement, kan man kontakte bestyrelsen.

**Stk. 3.** Der skal med en beskrivelse om ens arrangement, foreligge et budget og nogle visioner.

**Stk. 4.** Bestyrelsen skal herefter godkende arrangementet, sådan det kan afholdes via. Foreningen.

# §9. Vedtægtsændringer

**Stk. 1.** Disse vedtægter kan kun ændres med ⅔ flertal på en generalforsamling, hvor ændringsforslaget fremgår på dagsordenen.

**Skt. 2.** Vedtægtsændringer træder i kraft med virkning fra den generalforsamling, de vedtages på.

**Skt. 3.** Ved ændring af foreningens formål, skal der være enstemmigt flertal for det i bestyrelsen.

# §10. Ekskludering af medlem

**Stk. 1.** Bestyrelsen kan ekskludere et medlem af foreningen hvis det er enstemmigt vedtager på bestyrelsen, og der skal være bevæggrund for ekskluderingen.

**Stk. 2.** Hvis der stilles mistillid til et bestyrelsesmedlem, mister denne sin stemmeret.

**Stk. 3.** Den som står til ekskludering, har ret til at forsvare sine handlinger, og ret til at få en begrundelse for ekskluderingen.

# **§11. Opløsning**

**Stk. 1.** Opløsning af foreningen kan kun finde sted med ⅔ flertal på to efter hinanden følgende generalforsamlinger, hvoraf den ene skal være ordinær.

**Stk. 2.** Ved opløsning tilfalder foreningens aktiver Lyng Rollespil.

**Stk. 3.** Skulle det ske, at foreningen har nogle udgifter, og de lukker, deles udgifterne ud på alle foreningens medlemmer.

# §12. Datering

**Stk. 1.** Således vedtaget på foreningens stiftende generalforsamling den 26/10 17

Dirigentens og bestyrelsens underskrift:

Daniel Pedersen

Anders Nicolaisen

Daniel Pagh

Frede B.

P. Tamberg

**Stk. 2** Vedtægtsopdateringer foretaget på ordinær generalforsamling d. 26/10/21 enstemningt vedtaget:

§6 stk. 7, §4 stk. 2, §4 stk. 6, §6 stk. 6, §3 stk. 6